smcproject/ml-wiki-sentences huggingface dataset:
മലയാളത്തിലും ഇംഗ്ലീഷിലുമായി നാല്പതിലേറെ ഗ്രന്ഥങ്ങളുടെ കർത്താവായ ഇദ്ദേഹത്തിന്‌ പത്മശ്രീയും (1988) പത്മഭൂഷണും (2001) അടക്കം നിരവധി പുരസ്കാരങ്ങൾ  ലഭിച്ചിട്ടുണ്ട്.
1914 ഏപ്രിൽ 30-ന് പത്തനംതിട്ട ജില്ലയിലെ ഇടയാറന്മുളയിൽ ജനിച്ചു.
ആലുവ, എറണാകുളം എന്നിവിടങ്ങളിലെ പഠനശേഷം മദ്രാസ് സർവ്വകലാശാലയിൽ നിന്ന് എം.എ, പി.എച്ച്.ഡി ബിരുദങ്ങളും കേരള സർവ്വകലാശാലയിൽ നിന്ന് ഡി.ലിറ്റ് ബിരുദവും നേടി.
1940 മുതൽ 1955 വരെയുള്ള കാലഘട്ടത്തിൽ മദ്രാസ് ക്രിസ്ത്യൻ കോളേജിൽ മലയാളം അധ്യാപകനായും വകുപ്പദ്ധ്യക്ഷനായും പ്രവർത്തിച്ചു.
തുടർന്ന് കേന്ദ്ര സാഹിത്യ അക്കാദമി അസിസ്റ്റന്റ് സെക്രട്ടറി, റീജണൽ സെക്രട്ടറി (1955-69), സർവ്വവിജ്ഞാനകോശം ചീഫ് എഡിറ്റർ (1969-1975) ചിക്കാഗോ സർവ്വകലാശാലയിലെ വിസിറ്റിംഗ് പ്രഫസർ (1964), കാലിഫോർണിയാ സർവ്വകലാശാലയിലെ മലയാളം ലാംഗ്വേജ് ടീച്ചിംഗ് കോഴ്സിന്റെ കോ-ഓർഡിനേറ്റർ (1965) എന്നീ പദവികളും വഹിച്ചിട്ടുണ്ട്.
2002 നവംബർ 19-ന് 88-ആം വയസ്സിൽ അന്തരിച്ചു.
കൃതികൾ Modern Indian Literature, an Anthology: Surveys and poems , Sāhitya Akādemī (1992) ISBN 9788172013240 (ചീഫ് എഡിറ്റർ) Comparative Indian Literature , Kēraḷa Sāhitya Akkādami, (1984) (ചീഫ് എഡിറ്റർ) ആധുനിക മലയാള സാഹിത്യചരിത്രം പ്രസ്ഥാനങ്ങളിലൂടെ (1998)  (ചീഫ് എഡിറ്റർ) ഭാരതീയ സാഹിത്യചരിത്രം (ചീഫ് എഡിറ്റർ) Western Influence on Malayalam Language and Literature , Sahitya Akademi (1972) ISBN 9788126004133 A survey of Malayalam literature , Asia Pub.
House (1968) Kumaran Asan (1974) A. R. Rajaraja Varma , Sahitya Akademi (1979) പുരസ്കാരങ്ങൾ പത്മശ്രീ (1988) പത്മഭൂഷൺ (2001) എഴുത്തച്ഛൻ പുരസ്കാരം (1996) സോവിയറ്റ് ലാൻഡ് നെഹ്രു അവാർഡ് (1987) ഭാരതീയ സാഹിത്യപരിഷത്ത് പുരസ്കാരം വള്ളത്തോൾ പുരസ്കാരം‌ - 1998 അവലംബം ↑ Padma Shri Awardees ↑ Padma Bhushan Awardees ↑ ↑ http://www.hinduonnet.com/2004/11/02/stories/2004110206260500.htm%5Bപ്രവർത്തിക്കാത്ത+കണ്ണി%5D
കെ.എം. പണിക്കർ ഇംഗ്ലീഷ് വിലാസം https://ml.wikipedia.org/wiki/K.
M_Panicker
പണ്ഡിതൻ, പത്രപ്രവർത്തകൻ, ചരിത്രകാരൻ, നയതന്ത്രപ്രതിനിധി, ഭരണജ്ഞൻ എന്നീ നിലകളിൽ പ്രസിദ്ധനായ ഒരു ഇന്ത്യക്കാരനാണ് സർദാർ കെ.എം പണിക്കർ .
സർദാർ കാവാലം മാധവ പണിക്കർ എന്നാണ് പൂർണ്ണ നാമം.
(ജൂൺ 3 ,1895 ഡിസംബർ 10, 1963) പുത്തില്ലത്തു പരമേശ്വരൻ നമ്പൂതിരിയുടേയും ചാലയിൽ കുഞ്ഞിക്കുട്ടി കുഞ്ഞമ്മയുടേയും മകനായി രാജഭരണ പ്രദേശമായിരുന്ന തിരുവിതാംകൂറിൽ 1895 ജൂൺ 3 ന് ജനനം.
രാജ്യസഭയിലെ ആദ്യമലയാളി കൂടിയായിരുന്നു അദ്ദേഹം.
ഓക്സ്ഫോർഡിലെ ക്രൈസ്റ്റ് ചർച്ച് കോളജിൽ നിന്നു ചരിത്രത്തിൽ ബിരുദാനന്തര ബിരുദവും ലണ്ടനിൽ നിന്നു നിയമബിരുദവും നേടിയ പണിക്കർ ഇന്ത്യയിലേക്ക് മടങ്ങുന്നതിനു മുമ്പ് ലണ്ടനിലെ മിഡിൽ ടെംപിൾ ബാറിൽ അഭിഭാഷകനായി പരിശീലനം നേടി.
ഔദ്യോഗിക രംഗത്ത്
ഇന്ത്യയിലേക്ക് മടങ്ങിയ സർദാർ പണിക്കർ ആദ്യം അലീഗഢ് മുസ്ലിം സർവകലാശാലയിലും പിന്നീട് കൊൽക്കൊത്ത സർവകലാശാലയിലും അദ്ധ്യാപകനായി ജോലിചെയ്തു.
1925 ൽ ഹിന്ദുസ്ഥാൻ ടൈംസിന്റെ പത്രാധിപരായി പത്രപ്രവർത്തനരംഗത്തേക്ക് പ്രവേശിച്ചു.
ചേംബർ ഓഫ് പ്രിൻസസ് ചാൻസലറ്റിന്റെ സെക്രട്ടറിയായി പ്രവർത്തിച്ചുകൊണ്ട് രാഷ്ട്രീയ രംഗത്തേക്ക് പ്രവേശിച്ചു.
പട്ട്യാല സംസ്ഥാനത്തിന്റെയും പിന്നീട് ബികാനീർ സംസ്ഥാനത്തിന്റെയും വിദേശകാര്യമന്ത്രിയും മുഖ്യമന്ത്രിയുമായി സേവനമനുഷ്ടിച്ചു (1944 - 47).
ഇന്ത്യ സ്വതന്ത്രയായപ്പോൾ സർദാർ പണിക്കർക്ക് പല പ്രധാന ചുമതലകളും ഏൽപ്പിക്കപ്പെട്ടു.
ചൈന (1948-53),ഫ്രാൻസ് (1956-59) എന്നിവയുടെ അംബാസഡറായി അദ്ദേഹം പ്രവർത്തിച്ചു.
ഭാഷാടിസ്ഥാനത്തിൽ സംസ്ഥാനങ്ങളെ വിഭജിക്കാനുള്ള സ്റ്റേറ്റ് റീ ഓർഗനൈസേഷൻ കമ്മിഷൻ അംഗമായിരുന്നു അദ്ദേഹം.
പിന്നീട് അക്കാദമികരംഗത്തും പ്രവർത്തിച്ച അദ്ദേഹം മരണം വരെ മൈസൂർ സർവകലാശാലയുടെ വൈസ്ചാൻസലറായിരുന്നു.
ഐക്യരാഷ്ട്ര സഭയിലേക്കുള്ള ആദ്യ ഇന്ത്യൻ സംഘത്തെ നയിച്ചതും കെഎം പണിക്കർ ആയിരുന്നു.
സാഹിത്യഅക്കാദമിയുടെ ആദ്യ അധ്യക്ഷൻ, കാശ്മീർ രാജാവിന്റെ ഉപദേശകനായിരുന്ന മലയാളി എന്നീ നിലകളിലും പ്രവർത്തിച്ചിട്ടുണ്ട്.
രാജ്യസഭാംഗത്വം 1959-1966 : പ്രസിഡന്റ് നാമനിർദ്ദേശം ചെയ്തു.
കൃതികൾ മലബാറിലെ പോർട്ടുഗീസുകാരും ഡച്ചുകാരും (പഠനം) ഏഷ്യയും പടിഞ്ഞാറൻ ആധിപത്യവും (പഠനം) രണ്ട് ചൈനകൾ (1955)-Two chinas പറങ്കിപ്പടയാളി, കേരള സിംഹം (പഴശ്ശിരാജയെക്കുറിച്ച്) ദൊരശ്ശിണി കല്ല്യാണമൽ ധൂമകേതുവിന്റെ ഉദയം കേരളത്തിലെ സ്വാതന്ത്ര്യസമരം ആപത്ത്ക്കരമായ ഒരു യാത്ര(യാത്രാ വിവരണം) ഇംഗ്ലീഷ് സ്ട്രാറ്റജിക് പ്രോബ്ലംസ് ഓഫ് ഇന്ത്യൻ ഓഷൻ ഏഷ്യ ആൻഡ് ദ് വെസ്റ്റേൺ ഡോമിനൻസ് പ്രിൻസിപ്പിൾസ് ആൻഡ് പ്രാക്ടിസസ് ഒാഫ് ഡിപ്ലോമസി കേരള ചരിത്രം പുറം കണ്ണികൾ A tribute to smaller states Archived 2004-11-30 at the Wayback Machine .
കെ.എം. ജോർജ്ജ് (വിവക്ഷകൾ)
കെ.എം. ജോർജ്ജ് എന്ന പേരിൽ ഒന്നിലധികം വ്യക്തികളുണ്ട്.
കെ.എം. ജോർജ്ജ് (എഴുത്തുകാരൻ) കെ.എം. ജോർജ്ജ് (രാഷ്ട്രീയനേതാവ്) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കെ.എം. പ്രഭാകരവാരിയർ ഇംഗ്ലീഷ് വിലാസം https://ml.wikipedia.org/wiki/K.
M._Prabhakara_Warrier
ഭാഷാശാസ്ത്രജ്ഞൻ, ഭാഷാ-സാഹിത്യ ഗവേഷകൻ, അദ്ധ്യാപകൻ എന്നീ നിലകളിൽ പ്രശസ്തനായ വ്യക്തിയാണ്‌ ഡോ.കെ. എം. പ്രഭാകരവാരിയർ .
(17 ഡിസംബർ 1933 - 10 ജനുവരി 2010).
1933 ഡിസംബർ 17-ന് മലപ്പുറം ജില്ലയിലെ വട്ടംകുളത്ത് സി ശങ്കരവാരിയരുടെയും കെ എം ലക്ഷ്മിക്കുട്ടി വാരസ്യാരുടേയും മകനായി  ജനിച്ചു .
മദ്രാസ് പ്രസിഡൻസി കോളേജിൽ നിന്ന് ബി എ ഓണേഴ്സ്(1955) പാസായി.
മദ്രാസ് സർവകലാശാലയിൽനിന്ന് എം.ലിറ്റ്(1961), അണ്ണാമലൈ സർവകലാശാലയിൽനിന്ന് ഭാഷാശാസ്ത്രത്തിൽ ഡിപ്ലോമ(1969), പി.എച്ച്.ഡി (1979) ബിരുദങ്ങൾ നേടി .
‘ വ്യാക്ഷേപകങ്ങളെക്കുറിച്ചൊരു പഠനം - മലയാളത്തെ മുൻനിർത്തി ‘ എന്ന വിഷയത്തിലായിരുന്നു ഗവേഷണം.
എഡിൻബറോ സർവകലാശാലയിൽനിന്നാണ് ‌ ഭാഷാശാസ്ത്രത്തിൽ ബിരുദാനന്തരപഠനം(1972-73) നടത്തിയത്.
അണ്ണാമല സർവകലാശാലാ  ഭാഷാശാസ്ത്രവിഭാഗത്തിൽ ലക്ചറർ(1961-76) മദ്രാസ് സർവകലാശാല മലയാളവിഭാഗ ത്തിൽ റീഡർ (1976-79),പ്രൊഫസർ,വകുപ്പ് മേധാവി (1979-94)എന്നീ നിലകളിൽ പ്രവർത്തിച്ചു.
വിവിധ സർവകലാശാലകളുടെ വിദഗ്ദ്ധസമിതികളിലും യു.ജി.സി. , യു.പി.എസ്.സി.എന്നീ അഖിലേന്ത്യാ സമിതികളിലും അംഗമായി പ്രവർത്തിച്ചിട്ടുണ്ട്.
അവസാനകാലത്ത് മദ്രാസ് സർ‌വ്വകലാശാലയിൽ വിസിറ്റിങ് പ്രൊഫസറായിരുന്നു.
രാമു കാര്യാട്ടിന്റെ ' മുടിയനായ പുത്രൻ‍ ‘ എന്ന ചിത്രത്തിൽ സഹ സംവിധായകനായി പ്രവർത്തിച്ച അദ്ദേഹം എട്ടു വർഷത്തോളം മദ്രാസ് ഫിലിം സെൻസർ ബോർഡ് ഉപദേശക സമിതിയിൽ അംഗമായിരുന്നു .
ഭാര്യ: കെ. ഇന്ദിര;മക്കൾ: ബാബുരാജ്, ജയകാന്ത്.
76-ആം വയസ്സിൽ 2010 ജനുവരി 10-ന്‌ വാർദ്ധക്യസഹജമായ അസുഖത്തെത്തുടർന്ന് ചെന്നൈയിലെ തിരുവാണ്മിയൂർ തിരുവള്ളൂർ നഗറിലെ സ്വവസതിക്കു സമീപമുള്ള ആശുപത്രിയിൽവെച്ച് അന്തരിച്ചു .
ഡോ. പ്രഭാകരവാരിയരുടെ മുഖ്യകൃതികൾ:( ) ആധുനികഭാഷാശാസ്തം (1972) കവിതയിലെ ഭാഷ (1976) ശൈലീശില്പം (1978) ഭാഷയും മനശാസ്ത്രവും (1978) Studies in Malayalam Grammar (1979) സ്വനിമവിജ്ഞാനം (1980) ഗവേഷണപദ്ധതി (1982) പൂർവ്വകേരളഭാഷ (1982) Introduction to Research Theory (1982) ഫക്കീർ മോഹൻ സേനാപതി (വിവ.1985) ഞാനും നിങ്ങളും (വിവ. 1985) തെളിവും വെളിവും (1988) മൊഴിയും പൊരുളും (1988) മലയാളവ്യാകരണസമീക്ഷ (1998) ഭാഷാവലോകനം (1999) ഭാഷാശാസ്ത്രവിവേകം (2002) മലയാളം മാറ്റവും വളർച്ചയും (2004) മൊഴിവഴികൾ (2006) ഭാഷ സാഹിത്യം വിമർശനം (2007) പുരസ്കാരങ്ങൾ കുപ്പം ദ്രവീഡിയൻ സർവകലാശാലയുടെ 'മികച്ച ഗവേഷകനുള്ള അവാർഡ്‌ - മലയാളം - മാറ്റവും വളർച്ചയും എന്ന ഗ്രന്ഥത്തിനു്. 1989 - വ്യാകരണം-ഭാഷാശാസ്ത്രം ഇവയ്ക്കുള്ള കേരള സാഹിത്യ അക്കാദമിയുടെ ഐ.സി.ചാക്കോ എൻഡോവ്‌മെന്റ്‌ അവാർഡ്‌ ( മൊഴിയും പൊരുളും ) 1998 - 'തെളിവും വെളിവും' എന്ന ഗ്രന്ഥത്തിനു് ഉപന്യാസങ്ങൾക്കുള്ള കേരള സാഹിത്യ അക്കാദമിയുടെ സി.ബി. കുമാർ എൻഡോവ്മെന്റ് അവാർഡ് മലയാളം സ്‌കോളർ അവാർഡ്‌ അവലംബം 1 2 3 4 5 6 {{ cite book }} : | access-date= requires | url= ( help ) ; Check date values in: | accessdate= ( help ) ; Unknown parameter | month= ignored ( help ) ↑ ↑ ജീവചരിത്രക്കുറിപ്പ്:മലയാളം മാറ്റവും വളർച്ചയും(2004), ഡോ.കെ. എം. പ്രഭാകരവാര്യർ .
വള്ളത്തോൾ വിദ്യാപീഠം ,ശുകപുരം-679 576 എടപ്പാൾ
കെ.എം. തരകൻ ഇംഗ്ലീഷ് വിലാസം https://ml.wikipedia.org/wiki/K.
_Tharakan
മലയാളത്തിലെ ഒരു പ്രശസ്ത സാഹിത്യകാരനും നിരൂപകനുമായിരുന്നു ഡോ.കെ.എം. തരകൻ (1930 ഒക്ടോബർ 6 -  2003 ജൂലൈ 15).
1975-ലെ കേരള സാഹിത്യ അക്കാദമി പുരസ്കാരം അടക്കമുള്ള നിരവധി പുരസ്കാരങ്ങൾ നേടിയിട്ടുണ്ട്.
മഹാകവി പുത്തൻകാവ് മാത്തൻ തരകന്റെയും മറിയാമ്മ തരകന്റെയും മകനായി 1930-ൽ പുത്തൻകാവിൽ ജനിച്ചു.
1946-ൽ ചെങ്ങന്നൂർ ഇംഗ്ലീഷ് ഹൈസ്കൂളിൽ നിന്നും ഇ.
എസ്.എസ്.എൽ.സി പരീക്ഷ പാസായി.
1952-ൽ ബനാറസ് ഹിന്ദു സർവ്വകലാശാലയിൽ നിന്നും ഇംഗ്ലീഷ് സാഹിത്യത്തിൽ എം.എ ബിരുദം നേടി.
1952 മുതൽ 1959 വരെ എറണാകുളം സെന്റ്.
ആൽബർട്ട് കോളേജിൽ ഇംഗ്ലീഷ് വിഭാഗത്തിൽ അദ്ധ്യാപകനായും 1959 മുതൽ 1979 വരെ കോതമംഗലം മാർ അത്താനേഷ്യസ് കോളേജിൽ ഇംഗ്ലീഷ് വിഭാഗം മേധാവിയുമായി പ്രവർത്തിച്ചിരുന്നു.
ഇതിനിടെ 1971-ൽ അമേരിക്കയിലെ പിറ്റ്സ്‌ബർഗ് തിയോളജിക്കൽ കോളേജിൽ വേദശാസ്ത്രം, സംസ്കാരം എന്നിവയിൽ ഉപരിപഠനം നടത്തി.
1979 മുതൽ 1988 വരെ മലയാള മനോരമ ആഴ്ചപ്പതിപ്പിന്റെയും ഭാഷാപോഷിണിയുടെയും പത്രാധിപരായിരുന്നു.
1991-ൽ കേരള സാഹിത്യ അക്കാദമിയുടെ പ്രസിഡണ്ടായി.
2003 ജൂലൈ 15-ന് 73-ആം വയസ്സിൽ തിരുവല്ലയിലെ മെഡിക്കൽ മിഷൻ ആശുപത്രിയിൽ വച്ച് അദ്ദേഹം അന്തരിച്ചു.
മലയാളത്തിലും ഇംഗ്ലീഷിലുമായി ഒട്ടനേകം കൃതികൾ കെ.എം. തരകൻ രചിച്ചിട്ടുണ്ട്.
ഇതിനു പുറമേ ചില കൃതികൾ ഇംഗ്ലീഷിൽ നിന്ന് മലയാളത്തിലേക്കും മറ്റു ചിലവ മലയാളത്തിൽ നിന്ന് ഇംഗ്ലീഷിലേക്കും വിവർത്തനം ചെയ്തിട്ടുണ്ട്.
ഉപന്യാസ-നിരൂപണ കൃതികൾ പാശ്ചാത്യ സാഹിത്യതത്വശാസ്ത്രം മലയാള നോവൽ സാഹിത്യ ചരിത്രം ആധുനിക നോവൽ ദർശനം അനശ്വരനായ ഉറൂബ് ആധുനിക സാഹിത്യദർശനം അന്വേഷണ പഥങ്ങൾ ഉത്തരാധുനികതയും മറ്റും മഗ്ദലനമറിയം ഒരു മുക്തിഗാഥ നോബൽ സമ്മാനർഹർ എ ബ്രീഫ് സർവ്വേ ഓഫ് മലയാളം പോയറ്റിക് ആക്ട് നോവലുകൾ അവളാണു ഭാര്യ നിനക്കായ് മാത്രം ഓർമ്മകളുടെ രാത്രി ആത്മാവിൽ സുഗന്ധം എന്നിൽ അലിയുന്ന ദുഃഖം പുരസ്കാരങ്ങൾ കേരള സാഹിത്യ അക്കാദമി അവാർഡ് (1975) - പാശ്ചാത്യ സാഹിത്യ തത്ത്വശാസ്ത്രം പുത്തേഴൻ അവാർഡ് (1988) - അനശ്വരനായ ഉറൂബ് എസ്.പി.സി.എസ് അവാർഡ് അക്ഷര അവാർഡ് ധിഷണ അവാർഡ് കൊടുപ്പുന്ന സ്മാരക പുരസ്കാരം അവലംബം ↑ ↑ കെ.എം. തരകൻ അന്തരിച്ചു, വൺ ഇന്ത്യാ-മലയാളം
കെ.എം. ഫിലിപ്പ് ഇംഗ്ലീഷ് വിലാസം https://ml.wikipedia.org/wiki/K.
M._Philip
കേരളത്തിൽ നിന്നുള്ള വ്യവസായിയാണ് കെ.എം. ഫിലിപ്പ് .
വ്യവസായരംഗത്തു നൽകിയ സംഭാവനകൾ പരിഗണിച്ച് രാഷ്‌ട്രം 2001ൽ അദ്ദേഹത്തെ പത്മശ്രീ പുരസ്‌കാരം നൽകി ആദരിച്ചിട്ടുണ്ട്.
മലയാള മനോരമ പത്രാധിപരായിരുന്ന കെ.സി. മാമ്മൻ മാപ്പിള – സാറാ ദമ്പതികളുടെ ആറാമത്തെ പുത്രനായി 1912 മേയ് രണ്ടിനു കോട്ടയത്താണ് കെ.എം. ഫിലിപ്പിന്റെ ജനനം.
2017 ജനുവരി 11ന് തന്റെ 104-മത്തെ വയസിൽ അന്തരിച്ചു.
കോട്ടയം എംഡി സെമിനാരി സ്‌കൂളിലും സിഎംഎസ് കോളജിലും പ്രാഥമിക വിദ്യാഭ്യാസത്തിനുശേഷം മദ്രാസ് ലയോള കോളജിൽ മദ്രാസ് ലയോള കോളജിൽ നിന്ന് 1934 ൽ ധനതത്വശാസ്‌ത്രത്തിൽ ബിഎ (ഓണേഴ്‌സ്) പാസായി സ്ഥാനങ്ങൾ ആഗോള വൈഎംസിഎ പ്രസ്‌ഥാനത്തിന്റെ ഏഷ്യയിൽനിന്നുള്ള ആദ്യ സാരഥി - 1974 മുംബൈ വൈഎംസിഎയുടെ പ്രസിഡന്റ് മലയാള മനോരമയുടെ ഡയറക്‌ടർ ഇന്ത്യൻ വൈഎംസിഎ ദേശീയ കൗൺസിൽ പ്രസിഡന്റ് ജനീവ ആസ്‌ഥാനമായി പ്രവർത്തിക്കുന്ന വേൾഡ് കൗൺസിൽ ഓഫ് ചർച്ചസിന്റെ കീഴിലുള്ള ഇഡിസിഎസ് (ലോക വികസന ബാങ്ക്) ഡയറക്റ്റർ റബർ ഇൻഡസ്‌ട്രീസ് അസോസിയേഷന്റെ സ്‌ഥാപകാംഗവും ദീർഘകാലം പ്രസിഡന്റുമായിരുന്നു.
‘റബർ ഇന്ത്യ’ മാസികയുടെ സ്‌ഥാപക എഡിറ്റർ കുടുംബം
ഭാര്യ - ചിന്നമ്മ.
മക്കൾ - മാമ്മൻ ഫിലിപ്പ്, ഡോ. പീറ്റർ ഫിലിപ്പ് അവലംബം
കെ.എം. ബഹാവുദ്ദീൻ ഇംഗ്ലീഷ് വിലാസം https://ml.wikipedia.org/wiki/K.
_Bahauddin
ഒരു അക്കാഡമീഷ്യനും എഴുത്തുകാരനും അലീഗഡ് സർവകലാശാല മുൻ പ്രൊ-വൈസ്ചാൻസലറും ആയിരുന്നു ഡോ. കെ. എം. ബഹാവുദ്ദീൻ .
1969–1980 കാലഘട്ടത്തിൽ കോഴിക്കോട്ടെ റീജിനൽ എ‌ജിനിയറിംഗ് കോളേജിന്റെ (ഇപ്പോഴത്തെ എൻ.ഐ.ടി ) പ്രിൻസിപ്പലുമായിരുന്നിട്ടുണ്ട്.
1981 മുതൽ 1984 വരെയുള്ള കാലയളവിൽ അലീഗഡ് സർവകലാശാല പ്രൊ-വി.
സി. ദുർഗാപുരിലെ ഉരുക്കുനിർമ്മാണശാല സ്ഥാപിക്കുന്നതിൽ പ്രധാനപങ്കുവഹിച്ചു.
ഡൽഹിയിലെ നാഷണൽ ഇൻസ്റ്റിറ്റ്യൂട്ട് ഫോർ എഡുക്കേഷണൽ പ്ലാനിംഗ് ആൻഡ് അഡ്മിനിസ്ട്രേഷന്റെ തലവനായും സേവനമനുഷ്ഠിച്ചു.
അടിയന്തരാവസ്ഥകാലത്തെ രാജൻ കേസിൽ , അന്നത്തെ കോഴിക്കോട് എൻ‌ജിനിയറിംഗ് കോളേജ് പ്രിൻസിപ്പലായിരുന്ന ബഹാവുദ്ദീൻ നൽകിയ “രാജനെ പോലീസ് കസ്റ്റഡിയിൽ  എടുത്തു“ എന്ന സാക്ഷിമൊഴി നിർണ്ണായകമായിരുന്നു .
കൊല്ലം ജില്ലയിലെ പരവൂർ സ്വദേശിയാണ് ബഹാവുദ്ദീൻ.
രണ്ട് ഗ്രന്ഥങ്ങളും നിർവധി ലേഖനങ്ങളും അദ്ദേഹത്തിന്റേതായുണ്ട്.
എസിന്റെ സ്ഥാപകാംഗമാണ്.
2011 മാർച്ച് 20 ന് കൊച്ചിയിൽ വച്ച് മരണമടഞ്ഞു.
ഭാര്യ റംല.
മൂന്ന് പെൺമക്കളും ഒരു മകനും.
രചനകൾ Kerala Muslims: The Long Struggle (കേരള മുസ്‌ലിംകൾ ചെറുത്തുനിൽപ്പിന്റെ ചരിത്രം (പ്രസാധകർ: ഐ.പി.എച്ച് )) ഇറാഖ് ആക്രമണത്തിന്റെ അടിവേരുകൾ അവലംബം
കോറിന്തോസുകാർക്ക് എഴുതിയ രണ്ടാം ലേഖനം
{{prettyurl|Second Epistle to കോറിന്തോസുകാർക്ക് എഴുതിയ രണ്ടാം ലേഖനം . '2 കോറിന്ത്യർ' എന്ന ചുരുക്കപ്പേരിലും ഇത് അറിയപ്പെടുന്നു.
പുതിയനി ഭാഷയുടെ കൊയ അമ്ദാനെ ഞാൻ കത്തിരുന്നു സുഖങ്ങൾ ഉണ്ടോ മമ്മാക്ക് സുഖമുണ്ടോ ഞാൻ കാത്തിരുന്നു സുഖം ഉണ്ടോ ഈ കൃതി ആദ്യകാലക്രിസ്തീയസഭയുടെ ശ്രദ്ധേയനായ നേതാവ് തർശീശിലെ പൗലോസും ശിഷ്യൻ തിമോത്തിയും ചേർന്ന് ഗ്രീസിൽ കോറിന്തിലെ ക്രിസ്ത്യാനികൾക്ക് എഴുതിയതാണ്.
അരംഭവാക്യത്തിൽ, കത്തയക്കുന്നവരിൽ ഒരാളായി തിമോത്തി പരാമർശിക്കപ്പെടുന്നുണ്ടെങ്കിലും പൗലോസിന്റെ ആ യുവശിഷ്യൻ ഈ രചനയിൽ പങ്കാളിയോ വെറും കേട്ടെഴുത്തുകാരനോ ആയിരുന്നത് എന്നു വ്യക്തമല്ല.
എതിരാളികളുടെ നിശിതമായ വിമർശനങ്ങൾക്കു തീക്ഷ്ണമായ സംവാദശൈലിയിൽ മറുപടി പറയുന്ന ഈ കൃതി പൗലോസിന്റെ "ജീവിത ജീവിതദൗത്യത്തിന്റെ തന്നെ ന്യായീകരണം" (Apologia Pro Vita Sua) എന്നും പുതിയനിയമത്തിലെ ഏറ്റവും രസകരമായ രചനകളിലൊന്ന് എന്നും വിശേഷിക്കപ്പെട്ടിട്ടുണ്ട്.
കോറീന്തിലെ സഭയുമായുള്ള പൗലോസിന്റെ സമ്പർക്കത്തിന്റെ ഏകദേശമായ പുനർനിർമ്മിതി ഇങ്ങനെ ആവാം: ഏതാണ്ട് 18 മാസം ദീർഘിച്ച ആദ്യസന്ദർശനം ( അപ്പസ്തോലന്മാരുടെ പ്രവർത്തനങ്ങൾ 18:11).
കോറിന്തിൽ നിന്നു മടങ്ങിയ പൗലോസ് എഫേസൂസിൽ മൂന്നു വർഷത്തോളം താമസിക്കുന്നു.
( അപ്പസ്തോലന്മാരുടെ പ്രവർത്തനങ്ങൾ 19:8, 19:10, 20:31).
(ഏകദേശം ക്രി.വ. 53 മുതൽ 57 വരെയുള്ള കാലം).
ഒരുപക്ഷേ എഫേസൂസിൽ നിന്നാവാം, "മുന്നറിയിപ്പുലേഖനം" എഴുതുന്നു.
കോറിന്തോസുകാർക്ക് എഴുതിയ ഒന്നാം ലേഖനം എഫേസൂസിൽ നിന്ന് എഴുതുന്നു.
(1 കൊറിന്ത്യർ 16:8).
ഒന്നാം ലേഖനം 16:6-ലെ സൂചന പിന്തുടർന്നാൽ, കോറിന്തിലേക്കുള്ള രണ്ടാം സന്ദർശനം.
എഫേസൂസ് ആസ്ഥാനമാക്കി കഴിഞ്ഞ 3 വർഷക്കാലത്തിനിടെ ആയിരിക്കാം ഇത്.
രണ്ടാം ലേഖനം 2:1-ൽ പറയുന്ന "വേദനാജനകമായ സന്ദർശനം" ഇതാവാം.
മടങ്ങിവന്ന പൗലോസ് "കണ്ണുനീരിന്റെ കത്ത്" എഴുതുന്നു.
മൂന്നാമതൊരിക്കൽ കൂടി കോറിന്ത് സന്ദർശിക്കാനുള്ള ആഗ്രഹം പ്രകടിപ്പിക്കുന്ന (2 കോറിന്ത്യർ 12:14, 13:1) രണ്ടാം ലേഖനം എഴുതുന്നു.
കത്തിൽ രചനാസ്ഥലത്തിന്റെ സൂചനയില്ല.
എന്നാൽ എഫേസൂസിൽ നിന്ന് മാസിഡോണിയയിലേക്കു പോയശേഷം അവിടെ ഫിലിപ്പിയിലോ തെസ്സലോനിക്കയിലോ വച്ച് എഴുതിയതിയിരിക്കാം ഇതെന്ന് ഊഹിക്കപ്പെടുന്നു.
ഗ്രീസിൽ പൗലോസ് മൂന്നു മാസം ചെലവഴിച്ചതിന്റെ സൂചന അപ്പസ്തോലന്മാരുടെ പ്രവർത്തനങ്ങൾ 20:2-3-ൽ കാണുന്നതിനാൽ, രണ്ടാം ലേഖനം എഴുതിയ ശേഷം ലേഖകൻ മൂന്നാമതൊരിക്കൽ കോറിന്ത് സന്ദർശിച്ചിരിക്കും എന്നു കരുതാവുന്നതാണ്.
അക്കാലത്ത് റോമാക്കാർക്കെഴുതിയ ലേഖനത്തിൽ കോറിന്തിലെ സഭയിലെ പ്രമുഖരിൽ പലരുടേയും അഭിവാദനങ്ങൾ ചേർത്തു കാണാം.
രചനാചരിത്രം
കോറിന്തോസുകാർക്കെഴുതിയ രണ്ടാം ലേഖനം പൗലോസിന്റെ രചനയാണെന്ന കാര്യത്തിൽ ബൈബിൾ പണ്ഡിതന്മാർക്കിടയിൽ സാമാന്യമായ യോജിപ്പുണ്ടെങ്കിലും ഇത്  ഒരു ലേഖനം തന്നെയോ ഒന്നിലേറെ ലേഖനങ്ങൾ ചേർന്നതോ എന്നതിൽ തർക്കമുണ്ട്.
പുതിയനിയമത്തിൽ കോറിന്തിയർക്കുള്ള പൗലോസിന്റെ രണ്ടു ലേഖനങ്ങൾ മാത്രമേയുള്ളു എങ്കിലും ആ ലേഖനങ്ങൾ തന്നെ തരുന്ന സൂചന അദ്ദേഹം നാലു ലേഖനങ്ങളെങ്കിലും എഴുതിയിരിക്കണം എന്നാണ്.
ഇപ്പോഴുള്ള ആദ്യലേഖനം 5:9-ൽ "ദുർമ്മാർഗ്ഗികളിൽ നിന്ന് അകന്നിരിക്കാൻ എന്റെ കത്തിൽ ഞാൻ നിങ്ങൾക്ക് മുന്നറിയിപ്പു തന്നിരുന്നു" എന്ന പ്രസ്താവനയിൽ സൂചിപ്പിക്കുന്ന "മുന്നറിയിപ്പുലേഖനം" (warning letter) ആയിരിക്കാം നാലു ലേഖനങ്ങളിൽ ആദ്യത്തേത്.
ഇപ്പോഴുള്ള ഒന്നാം ലേഖനം, നാലു ലേഖനങ്ങളിൽ രണ്ടാമത്തേതാകാം.
ഇപ്പോഴുള്ള രണ്ടാം ലേഖനം 2:3-4, 7:8 വാക്യങ്ങളിൽ നേരത്തേ എഴുതിയ ഒരു "കണ്ണുനീരിന്റെ" കത്തിനെക്കുറിച്ച്(letter of tears) പറയുന്നുണ്ട്.
ഇപ്പോഴുള്ള ഒന്നാം ലേഖനത്തിന് ഈ വിശേഷണം ഇണങ്ങാത്തതിനാൽ രണ്ടു ലേഖങ്ങൾക്കുമിടയിൽ എഴുതിയ മറ്റൊരു ലേഖനമാവാം അത്.
രണ്ടാം ലേഖനം 10-13 അദ്ധ്യായങ്ങളിൽ ആദ്യത്തെ 9 അദ്ധ്യായങ്ങളിലേതിൽ നിന്ന് വ്യത്യസ്തമായ കർക്കശസമീപനമാണ് കാണുന്നത്.
അതിനാൽ ഈ നാല് അദ്ധ്യായങ്ങൾ നേരത്തേ എഴുതിയ "കണ്ണുനീരിന്റെ കത്തി"-ന്റെ ഭാഗമായിരുന്നതും പിന്നീടെഴുതിയ രണ്ടാം ലേഖനം 1-9 അദ്ധ്യായങ്ങളോട് കൂട്ടിച്ചേർക്കപ്പെട്ടതുമാകാം.
അതേസമയം, "കണ്ണുനീരിന്റെ കത്ത്" ഇപ്പോൾ ഭാഗികമായിപ്പോലും നിലവിലില്ല എന്നു വാദിക്കുന്നവരും ഉണ്ട്.
ഇപ്പോഴുള്ള രണ്ടാം ലേഖനം മുഴുവനോ ഭാഗികമോ ആയി, നാലു ലേഖനങ്ങളിൽ അവസാനത്തേതാകാം.
രണ്ടാം ലേഖനത്തിൽ 1-9 അദ്ധ്യായങ്ങൾ ചേർന്ന ആദ്യഭാഗം "മുന്നറിയിപ്പുലേഖനത്തിലേയോ" ഇതരലേഖനങ്ങളിലെയോ ഭാഗങ്ങൾ അടങ്ങുന്നു എന്നും  വാദിക്കപ്പെട്ടിട്ടുണ്ട്.
ഉദാഹരണമായി രണ്ടാം ലേഖനം 6:14 മുതൽ 7:1 വരെ മുന്നറിയിപ്പുലേഖനത്തിലെ ഭാഗങ്ങളാണെന്നു ചിലർ കരുതുന്നു.
എന്നാൽ ഈ നിലപാടുകൾക്ക് സ്വീകൃതി കുറവാണ്.
ആരംഭത്തിലെ അഭിവാദനത്തിനും (1:1-11) സമാപനാശീർവാദത്തിനും(13:11-14) ഇടയ്ക്ക് ഈ കൃതിയിൽ മൂന്നു ഖണ്ഡങ്ങൾ കണ്ടെത്താനാകും.
ഈ ഖണ്ഡങ്ങളോരോന്നും അതിലും ചെറിയ ഉപഖണ്ഡങ്ങൾ ചേർന്നുണ്ടായതായിരിക്കാനും മതി.
ന്യായവാദം
അദ്യത്തെ ഏഴദ്ധ്യായങ്ങൾ ചേർന്ന ആദ്യഖണ്ഡത്തിൽ ലേഖകൻ തന്റെ പ്രവർത്തികളേയും പ്രേഷിതദൗത്യത്തേയും സൗമ്യമായി ന്യായീകരിക്കുകയും കോറിന്തിയരോടുള്ള സ്നേഹം എടുത്തു പറയുകയും ചെയ്യുന്നു.
ഇതിന്റെ ആരംഭത്തിൽ, കോറിന്തിലെ സഭയുടെ നേരേയുള്ള തന്റെ സമീപകാലപെരുമാറ്റത്തെ ന്യായീകരിക്കുന്ന പൗലൊസ് അവിടേക്കുള്ള തന്റെ വേദന നിറഞ്ഞ രണ്ടാം സന്ദർശനത്തെയും തുടർന്ന് താൻ എഴുതിയ "കണ്ണുനീരിന്റെ കത്തിന്റെ" കാര്യം എടുത്തുപറയുന്നു.
സ്വന്തം ശുശ്രൂഷയുടെ ദൈവശാസ്ത്രത്തിന്റെ ദീർഘമായ വിശദീകരണമാണ് ലേഖകൻ പിന്നീടു നടത്തുന്നത്.
തന്റെ നേരേ ഹൃദയം തുറക്കാൻ പിതൃസമാനമായ വാത്സല്യത്തോടെ കോറിന്തിയരോടു നടത്തുന്ന അഭ്യർത്ഥനയും, നേരത്തേ എഴുതിയ കണ്ണുനീരിന്റെ കത്തിനുണ്ടായ നല്ല പ്രതികരണത്തെക്കുറിച്ചു കേട്ടറിഞ്ഞതിലുള്ള സന്തോഷ പ്രകടനവും സഭാകാര്യങ്ങളെ സംബന്ധിച്ച ചില പ്രായോഗികനിർദ്ദേശങ്ങളും ചേർന്നതാണ് ലേഖനത്തിന്റെ ഈ ഭാഗത്തിന്റെ  ഊഷ്മളമായ സമാപനം.
ഈ ഭാഗത്ത് അദ്ദേഹം ഇങ്ങനെ എഴുതുന്നു:- “ ഞങ്ങൾക്കായി നിങ്ങളുടെ ഹൃദയം തുറക്കുക; ഞങ്ങൾ ആരേയും ഉപദ്രവിച്ചിട്ടില്ല; ഞങ്ങൾ ആരേയും ദുഷിപ്പിച്ചിട്ടില്ല; ഞങ്ങൾ ആരേയും ചൂഷണം ചെയ്തിട്ടില്ല. നിങ്ങളെ കുറ്റപ്പെടുത്താനല്ല ഞാൻ ഇതു പറയുന്നത്; ഒരുമിച്ചു മരിക്കാനും ഒരുമിച്ചു ജീവിക്കാനും നിങ്ങൾ ഞങ്ങളുടെ ഹൃദയത്തിൽ ഉണ്ട് എന്നു ഞാൻ നേരത്തേ പറഞ്ഞിട്ടുണ്ടല്ലോ. എനിക്കു നിങ്ങളിൽ വലിയ വിശ്വാസം ഉണ്ട്; നിങ്ങളെക്കുറിച്ചു വലിയ അഭിമാനം ഉണ്ട്. ഞാൻ സമാശ്വാസം നിറഞ്ഞവനാണ്.  ഞങ്ങളുടെ എല്ലാ കഷ്ടതകളിലും എനിക്ക് അതിരറ്റ ആനന്ദമുണ്ട്. ”
യെരുശലേമിനുള്ള സഹായം
8, 9 അദ്ധ്യായങ്ങൾ ബുദ്ധിമുട്ടുകളനുഭവിച്ചുകൊണ്ടിരുന്ന യെരുശലേമിലെ സഭയിലെ സാധുക്കൾക്കു വേണ്ടിയുള്ള ധനസമാഹരണത്തെ സംബന്ധിച്ച നിർദ്ദേശങ്ങളാണ്.
ഇതിനെക്കുറിച്ച് കോറിന്തിലെ സഭയ്ക്ക് എഴുതുന്നതു തന്നെ അധികപ്പറ്റാണെന്നും ഇക്കാര്യത്തിലുള്ള അവരുടെ തീക്ഷ്ണതയെക്കുറിച്ച് മാസിഡോണിയയിലുള്ളവർക്കു മുൻപിൽ താൻ അഭിമാനം പ്രകടിപ്പിച്ചിട്ടുണ്ടെന്നും ലേഖകൻ ഒരിടത്തു പറയുന്നു.
(9:1-2) തീക്ഷ്ണസംവാദം
ലേഖനത്തിന്റെ ശൈലി ഒൻപതാം അദ്ധ്യായത്തിന്റെ തുടക്കത്തിൽ യാതൊരു മുന്നറിയിപ്പും ഇല്ലാതെ പെട്ടെന്നു മാറുന്നു.
അതിനാൽ തുടർന്നു വരുന്ന മൂന്നദ്ധ്യായങ്ങൾ മറ്റൊരു ലേഖനത്തിന്റെ ഭാഗമാണെന്നും ഈ ലേഖനത്തിന്റെ തുടക്കത്തിൽ പറയുന്ന "കണ്ണുനീരിന്റെ കത്ത്(letter of tears)"-ന്റെ ഭാഗമായിരിക്കാം ഒരുപക്ഷേ ഇതെന്നും കരുതുന്നവരുണ്ട്.
ഈ നാലദ്ധ്യായങ്ങളിൽ (9-13)  ലേഖകൻ തീക്ഷ്ണമായ സംവാദശൈലിയിൽ, സ്വന്തം പ്രേഷിതവേലയെ ന്യായീകരിക്കുന്നു.
സാത്താൻ പ്രകാശത്തിന്റെ മാലാഖയായി വേഷം കെട്ടുന്നതുപോലെ വേഷം കെട്ടുന്ന "കപട അപ്പസ്തോലന്മാരാണ്" ഇവിടെ പൗലോസിന്റെ വിമർശനത്തിന് മുഖ്യമായും വിഷയീഭവിക്കുന്നത്.
ലേഖനത്തിന്റെ ഈ ഖണ്ഡത്തിലെ ചില ഭാഗങ്ങൾ വിഡ്ഢിയുടെ പ്രഭാഷണം(fool's speech) എന്നറിയപ്പെടുന്നു.
താഴെക്കൊടുക്കുന്ന വാക്യങ്ങൾ അതിൽ പെടുന്നു: “ ആരെങ്കിലും എന്തിനെക്കുറിച്ചെങ്കിലും വീമ്പിളക്കുന്നെങ്കിൽ ഞാനും അതേക്കുറിച്ചു വീമ്പിളക്കുന്നു. അവർ അബ്രാഹിമിയരാണോ?  ഞാനും അങ്ങനെ തന്നെ. അവർ ഇസ്രായേൽക്കാരാണോ?  ഞാനും അങ്ങനെ തന്നെ.  ...അവർ ക്രിസ്തുവിന്റെ ദാസരാണോ?  ഞാൻ ഭ്രാന്തനെപ്പോലെ പായുകയാണ്;  ഞാൻ കൂടുതൽ മികച്ച ദാസനാണ്;  കൂടുതൽ പണിയെടുത്തവൻ, കൂടുതൽ പ്രാവശ്യം തടവിലാക്കപ്പെട്ടവൻ, ഏറെ തല്ലുകൊണ്ടവൻ, പലവട്ടം മരണത്തിന്റെ വക്കിൽ എത്തിയവൻ! യഹൂദരിൽ നിന്നു നാല്പതു ചാട്ടയടി, ഒന്നുകുറയെ, അഞ്ചു പ്രാവശ്യം ഞാൻ കൊണ്ടു. മൂന്നു വട്ടം വടികൊണ്ടുള്ള അടിയേറ്റു, ഒരിക്കൽ കല്ലെറിയപ്പെട്ടു.  മൂന്നു പ്രാവശ്യം കപ്പലപകടത്തിൽ പെട്ടു.  ഒരു രാവും പകലും കടലിൽ ഒഴുകി നടന്നു.(11:21-25) ”
നേരിൽക്കാണുമ്പോൾ വിനീതനും അകലെയായിരിക്കുമ്പോൾ തന്റേടിയും എന്നു നിങ്ങൾ പറയുന്ന ഞാൻ, പൗലോസ് എന്നാണ് ഈ ഖണ്ഡത്തിന്റെ തുടക്കത്തിൽ ലേഖകൻ സ്വയം പരിചയപ്പെടുത്തുന്നത്.
"അയാളുടെ കത്തുകൾ തീക്ഷ്ണവും ശക്തവുമാണ്.  എന്നാൽ കഴ്ചയിൽ ദുർബലനും സംസാരത്തിൽ കഴമ്പില്ലാത്തവനുമാണ് അയാൾ"(10:11) എന്നു കോറിന്തിയർ തന്നെക്കുറിച്ചു പറയുന്നതായും ലേഖകൻ എഴുതുന്നുണ്ട്.
കൊരിന്ത്യർക്കു എഴുതിയ രണ്ടാം ലേഖനം അവലംബം ↑ 2 കോറിന്ത്യർ 1:1 "ദൈവതിരുമനസാൽ ക്രിസ്തുയേശുവിന്റെ അപ്പോസ്തലനായ പൗലോസും സഹോദരൻ തിമോത്തെയോസും കോറിന്തോസിലുള്ള ദൈവത്തിന്റെ സഭയ്ക്കും അഖായയിലെമ്പാടുമുള്ള സർവവിശുദ്ധർക്കും എഴുതുന്നത്."
↑ കോറിന്തിയർക്കെഴുതിയ ലേഖനങ്ങൾ , കത്തോലിക്കാവിജ്ഞാനകോശം 1 2 3 2 Corinthians: Introduction, Argument, and Outline , by Daniel Wallace at bible.org 1 2 Corinthians, Second Epistle to the , in Easton's Bible Dictionary, 1897 1 2 THE SECOND LETTER TO THE CORINTHIANS , from "An Introduction to the New Testament", By Edgar J. Goodspeed, 1937 ↑ New Testament Letter Structure , from Catholic Resources by Felix Just, S.J. ↑ "An Introduction to the Bible", by John Drane (Lion, 1990), p.654 ↑ 2 കോറിന്ത്യർ 7: 2-4
കോറിഫ റ്റാലിയേര ഇംഗ്ലീഷ് വിലാസം https://ml.wikipedia.org/wiki/Corypha_taliera
പനവർഗ്ഗത്തിൽപ്പെട്ട , ബംഗാൾ വംശജനായ ഒരു മരമാണ് കോറിഫ റ്റാലിയേര .
( ശാസ്ത്രീയനാമം : Corypha taliera ) .
വംശനാശം നേരിട്ട ഈ മരത്തിന്റെ അവശേഷിച്ചിരിക്കുന്ന ഒരേയൊരു അംഗം ധാക്ക സർവകലാശാലയിലെ ചെറുകാട്ടിലാണ് ഉള്ളത്.
അത് ഇവിടെ വളരുന്ന കാര്യം 1950-ലാണ് കണ്ടെത്തിയത്.
2008- ൽ ആ മരം പുഷ്പിച്ചു.
പുഷ്പിച്ചാൽ നശിക്കുന്ന പനവർഗ്ഗമായതിനാൽ ആ മരം നശിക്കുമെന്നു കരുതുന്നു.
ബംഗ്ലാദേശിലെ മറ്റൊരു പാർക്കിൽ ഇത്തം മരങ്ങൾ ഇനിയുമുണ്ടെന്ന് റിപ്പോർട്ട് ചെയ്യപ്പെട്ടിട്ടുണ്ട്.
പുതിയ തൈകൾ ഉണ്ടാക്കാമെന്ന പ്രതീക്ഷയിൽ 500 വിത്തുകൾ ധാക്ക സർവകലാശാല സൂക്ഷിച്ച് വച്ചിട്ടുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വായനയ്ക്ക് വിക്കിസ്പീഷിസിൽ Corypha taliera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Corypha taliera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോറിയോആൻജിയോമ ഇംഗ്ലീഷ് വിലാസം https://ml.wikipedia.org/wiki/Chorioangioma
പ്ലാസന്റയിലെ ബെനിൻ ട്യൂമറാണ് കോറിയോൻജിയോമ .
രക്തക്കുഴലുകൾ അടങ്ങിയ പ്ലാസന്റയിലെ ഒരു ഹാർമറ്റോമ പോലെയുള്ള വളർച്ചയാണിത്.
ഇത് ഏകദേശം 0.5 മുതൽ 1% വരെ ഗർഭാവസ്ഥയിൽ കാണപ്പെടുന്നു.
ഇത് കൂടുതലും  ഗർഭാവസ്ഥയുടെ രണ്ടാം ത്രിമാസത്തിലാണ് അൾട്രാസോണിക് രോഗനിർണയം നടത്തുന്നത്.
വലിയ കോറിയോൻജിയോമ  ഗർഭാവസ്ഥയിൽ സങ്കീർണതകൾ ഉണ്ടാക്കുന്നതായി അറിയപ്പെടുന്നു.
അതേസമയം ചെറിയവ ലക്ഷണങ്ങളില്ലാത്തവയാണ്.
മിക്ക കോറിയോൻജിയോമാസ്കളും ക്ലിനിക്കലി പ്രാധാന്യമുള്ളവയല്ല.
അതായത് പ്ലാസന്റൽ പ്രവർത്തനത്തെ പ്രതികൂലമായി ബാധിക്കുന്നില്ല.
വലുത് (4 അല്ലെങ്കിൽ 5 സെ.മീറ്ററിൽ കൂടുതൽ) അല്ലെങ്കിൽ ഒന്നിലധികം കോറിയോൻജിയോമാസ് സങ്കീർണതകളിലേക്ക് നയിച്ചേക്കാം.
പോളിഹൈഡ്രാംനിയോസ്, മാസം തികയാതെയുള്ള പ്രസവം, ഹീമോലിറ്റിക് അനീമിയ, ഗർഭപിണ്ഡത്തിന്റെ കാർഡിയോമെഗാലി, ഗർഭപിണ്ഡത്തിന്റെ ത്രോംബോസൈറ്റോപീനിയ, ഗർഭാശയ വളർച്ചാ മാന്ദ്യം, പ്രീക്ലാംപ്സിയ, അബ്രപ്ഷൻ ഓഫ് പ്ലാസന്റ, അപായ വൈകല്യങ്ങൾ എന്നിവയാണ് സങ്കീർണതകൾ.
1798-ൽ ക്ലാർക്കാണ് കോറിയോൻജിയോമയെ ആദ്യമായി വിവരിച്ചത്.
പ്ലാസന്റയിലെ ഏറ്റവും സാധാരണമായ ട്യൂമർ ആണ് ഇത്.
മീ വ്യാസത്തിൽ കൂടുതലുള്ള കോറിയോആൻജിയോമകൾ അപൂർവമാണ്.
1:3500 മുതൽ 1:16,000 വരെ ജനനനിരക്കിലാണ് ഇത് സംഭവിക്കുന്നത്.
14-139:10,000 ജനനങ്ങളുള്ള ചെറിയ കോറിയോൻജിയോമാസ് കൂടുതലായി കാണപ്പെടുന്നു.
എന്നിരുന്നാലും, പല ചെറിയ കോറിയോൻജിയോമാസ് സോണോളജിക്കൽ ദൃശ്യമാകണമെന്നില്ല, അതിനാൽ റിപ്പോർട്ട് ചെയ്യപ്പെടാതെ പോകുന്നു.
ഒരു ക്ലിനിക്കൽ പഠനത്തിൽ, പകുതിയിലധികം മുഴകളും ഹിസ്റ്റോളജിക്കൽ ടെക്നിക്കുകൾ വഴി മാത്രമാണ് കണ്ടെത്തിയത്.
അവലംബം External links Chorangioma (pathweb.uchc.edu) Chorangioma (humpath.com)
കോറിയോഅമ്നിയോണിറ്റിസ്
പ്രസവത്തിന് മുമ്പോ പ്രസവസമയത്തോ ഉണ്ടാകുന്ന ഒരു ബാക്ടീരിയൽ അണുബാധയാണ് കോറിയോഅമ്നിയോണിറ്റിസ് .
മറുപിള്ളയുയും അമ്നിയോട്ടിക് ദ്രാവകത്തെയും ഇത് ബാധിക്കുന്നു.
യോനിയിൽ സാധാരണയായി കാണപ്പെടുന്ന ബാക്ടീരിയകൾ മൂലമാണ് കോറിയോഅമ്നിയോണിറ്റിസ് ഉണ്ടാകുന്നത്.
ജനനത്തിനുമുമ്പ് വളരെക്കാലംഅമ്നിയോട്ടിക് സഞ്ചി പൊട്ടുമ്പോൾ ഇത് യോനിയിലെ ബാക്ടീരിയകളെ ഗർഭാശയത്തിലേക്ക് കയറാൻ അനുവദിക്കുന്നു.
ലക്ഷണങ്ങൾ, പ്രായം, പൊതു ആരോഗ്യം എന്നിവയെ ആശ്രയിച്ചിരിക്കും ചികിത്സ.
സ്ഥിതി എത്രത്തോളം ഗുരുതരമാണ് എന്നതിനെ ആശ്രയിച്ചിരിക്കും.
അണുബാധ കണ്ടെത്തിയാലുടൻ കോറിയോഅമ്നിയോണൈറ്റിസ് ചികിത്സിക്കാൻ ആൻറിബയോട്ടിക്കുകൾ ഉപയോഗിക്കുന്നു.
കുഞ്ഞ് ജനിച്ചതിന് ശേഷവും ആൻറിബയോട്ടിക്കുകൾ കഴിക്കേണ്ടതുണ്ട്.
കോറിയോഗ്രഫി നൃത്ത നൊട്ടേഷൻ ഉപയോഗിച്ച് വിവരിച്ച സ്പാനിഷ് നൃത്തമായ കച്ചുച്ചയുടെ നൃത്തം
ചലനം , രൂപം അല്ലെങ്കിൽ രണ്ടും അടിസ്ഥാനമാക്കി ഭൗതിക വസ്തുക്കളുടെ (അല്ലെങ്കിൽ അവയുടെ ചിത്രീകരണം) ചലനങ്ങളുടെ ക്രമം രൂപകല്പന ചെയ്യുന്ന കലയാണ് കൊറിയോഗ്രഫി അല്ലെങ്കിൽ നൃത്ത സംവിധാനം.
കൊറിയോഗ്രഫി എന്ന് അതിന്റെ ഡിസൈനിനെ തന്നെ പരാമർശിക്കാറുണ്ട്.
കോറിയോഗ്രാഫി അല്ലെങ്കിൽ നൃത്തസംവിധാനം എന്ന കലയിൽ നിപുണനായ കലാകാരനാണ് കൊറിയോഗ്രാഫർ.
ഈ പ്രക്രിയയെ നൃത്തസംവിധാനം ചെയ്യുക അല്ലെങ്കിൽ കോറിയോഗ്രാഫിങ് എന്നറിയപ്പെടുന്നു.
ബാലെ , ഓപ്പറ , മ്യൂസിക്കൽ തിയറ്റർ, ചിയർലീഡിംഗ്, ഛായാഗ്രഹണം , ജിംനാസ്റ്റിക്സ് , ഫാഷൻ ഷോകൾ, ഐസ് സ്കേറ്റിംഗ്, മാർച്ചിംഗ് ബാൻഡ്, ഷോ ക്വയർ, തിയേറ്റർ , സമന്വയിപ്പിച്ച നീന്തൽ , കാർഡിസ്ട്രി, വീഡിയോ ഗെയിം നിർമ്മാണം, ആനിമേറ്റഡ് ആർട്ട് തുടങ്ങി വിവിധ മേഖലകളിൽ കോറിയോഗ്രാഫി ഉപയോഗിക്കുന്നു.
പ്രകടനകലയിൽ , കോറിയോഗ്രാഫി മനുഷ്യ ചലനത്തിനും രൂപസംവിധാനത്തിനും ഉപയോഗിക്കുന്നു.
നൃത്തത്തിൽ , കോറിയോഗ്രാഫിയെ ഡാൻസ് കോറിയോഗ്രാഫി അല്ലെങ്കിൽ നൃത്ത സംഘാടനം എന്നു വിളിക്കുന്നു.
കോറിയോഗ്രാഫി എന്ന വാക്ക് അക്ഷരാർഥത്തിൽ ഗ്രീക്ക് വാക്കുകളായ "χορεία" (വൃത്താകൃതിയിലുള്ള ഡാൻസ്), "γραφή" (എഴുത്തു) എന്നിവയിൽ നിന്നും ഉണ്ടായതാണ്.
1950 കളിൽ ഇത് ആദ്യമായി അമേരിക്കൻ ഇംഗ്ലീഷ് നിഘണ്ടുവിൽ പ്രത്യക്ഷപ്പെട്ടു, 1936 ൽ ബ്രോഡ്‌വേ ഷോ ഓൺ യുവർ ടോസിൽ ജോർജ്ജ് ബാലൻ‌ചൈനിന്റെ പ്രശസ്തിയെത്തുടർന്ന് "കൊറിയോഗ്രാഫർ" എന്ന വാക്ക് ആദ്യമായി ഉപയോഗിച്ചു.
ഇതിനുമുമ്പ്, സ്റ്റേജ് ക്രെഡിറ്റുകളും മൂവി ക്രെഡിറ്റുകളും നൃത്തസംവിധായകനെ സൂചിപ്പിക്കുന്നതിന് "അരങ്ങേറിയ സംഘങ്ങൾ", "അരങ്ങേറിയ നൃത്തങ്ങൾ", അല്ലെങ്കിൽ "നൃത്തങ്ങൾ" എന്നിങ്ങനെയുള്ള പദങ്ങൾ ആണ് ഉപയോഗിച്ചിരുന്നത്.
ഇതും കാണുക പ്രസ്ഥാന ഡയറക്ടർ കൊറിയോഗ്രാഫർമാരുടെ പട്ടിക നൃത്ത അവാർഡുകളുടെ പട്ടിക # നൃത്തം അവലംബം ബാഹ്യ കണ്ണികൾ കോറിയോഗ്രഫി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കോറിൻ ഒനിയാംഗോ ഇംഗ്ലീഷ് വിലാസം https://ml.wikipedia.org/wiki/Corine_Onyango
ഒരു കെനിയൻ അഭിനേത്രിയും റേഡിയോ അവതാരകയുമാണ് കോറിൻ ഒനിയാംഗോ (ജനനം 1984/1985).
ഒനിയാംഗോ ജനിച്ചത് കെനിയയിലാണ്.
അവരുടെ പിതാവ് ആഫ്രിക്കൻ വികസന ബാങ്കിൽ ജോലി ചെയ്തിരുന്നു.
അവർക്ക് രണ്ട് സഹോദരിമാരുണ്ട്, ജാനറ്റ്, അനബെൽ, കെനിയ, ഐവറി കോസ്റ്റ്, ടുണീഷ്യ, ഇംഗ്ലണ്ട്, സിംബാബ്‌വെ, യുണൈറ്റഡ് സ്റ്റേറ്റ്സ് എന്നിവിടങ്ങളിൽ വളർന്നു.
ഒനിയാംഗോ നോർത്ത് വെസ്റ്റേൺ യൂണിവേഴ്സിറ്റിയിൽ ചേർന്നു.
അവിടെ അവർ ആശയവിനിമയം പഠിക്കുകയും 2007-ൽ ബിരുദം നേടുകയും ചെയ്തു.
ബിരുദപഠനത്തിനു ശേഷം, അവർ അവധിക്കാലത്ത് കെനിയയിൽ തിരിച്ചെത്തി.
അവിടെ താമസിക്കാൻ തീരുമാനിച്ചു.
ഹോംബോയ്‌സ് റേഡിയോയിൽ ഒരു ഓപ്പണിംഗ് ഉണ്ടെന്ന് അവരുടെ കസിൻ നീന ഒഗോട്ട് പരാമർശിച്ചതിനെത്തുടർന്ന് ഒൻയാങ്കോ ഒരു റേഡിയോ അവതാരകയായി ജോലി കണ്ടെത്തി.
ഹിപ് ഹോപ്പ് ഷോയായ ‘ദി ജംപോഫ്’ എന്ന പരിപാടിയുടെ അവതാരകയായി.